Juss Piho
Juss Piho (sündinud 14. juulil 1963 Tallinnas) on vabakutseline eesti maalikunstnik. Ta on Eesti Kunstnike Liidu liige ja IBBY auliige. Ta on saanud mitu rahvusvahelist auhinda. Juss Piho ja Tiit Jürna pälvisid 2007. aastal Eesti Rahvusraamatukogu eripreemia Kuldraamat. Tema esimesed karikatuurid ilmusid 1978. aastal ajalehtedes Säde ja Õhtuleht, samast ajast hakkas joonistama ka Pikrile. 2013. aastal ilmus Piho maaliraamat "Äraseletatud pildid", kus tema maalidest kirjutavad kultuuriinimesed, näitlejad, luuletajad, kirjanikud, muusikud ja filmimehed. 2020., 2021., 2022. aastal oli ta Konrad Mäe preemia nominent.[viide?]